কাইলৈ (৭ আগষ্ট) নিখিল ভাৰত পথ পৰিবহণ কৰ্মী সংঘই (AIRTWF) ২৪ ঘণ্টীয়া চকা বন্ধৰ আহ্বান জনাইছে। সদৌ ভাৰত পথ পৰিবহণ কৰ্মী সংঘৰ এই বন্ধই অসমকো সামৰি ল'ব। ফলত অসমতো ইয়াৰ প্ৰভাৱ পৰিব বুলি জানিব পৰা গৈছে।
সংঘৰ এটা সূত্ৰই জনোৱামতে সংশোধিত মটৰগাড়ী বিল প্ৰত্যাহাৰ কৰা আৰু পেট্ৰল আৰু ডিজেলৰ ওপৰত জি এছ টি বলৱৎ কৰাৰ দাবীত এই বন্ধৰ আহ্বান জনোৱা হৈছে।
সংঘৰ কৰ্মীসকলে কয় যে পেট্ৰল আৰু ডিজেলৰ ওপৰত জি এছ টি বলৱৎ কৰিলে কিছুমান সামগ্ৰীৰ মূল্য হ্ৰাস কৰিব পৰা যাব।
আনহাতে তেওঁলোকে কয় যে যদিও ভাৰা এটা স্থিৰ হাৰত ধৰি দিয়া হয়, পেট্ৰল আৰু ডিজেলৰ দাম ধাৰাবাহিকভাৱে বৃদ্ধি পাই আছে।
তেওঁলোকে লগতে অভিযোগ কৰে যে পথ পৰিবহণ কৰ্মচাৰীসকলক প্ৰাপ্য অধিকাৰৰ পৰা বঞ্চিত কৰা হৈছে।
ইফালে তেওঁলোকে পেন্সন, চিকিৎসাগত সহায়-সমৰ্থন, সন্তানৰ শৈক্ষিক দিশত সমৰ্থন আৰু নিৰাপত্তা দাবী কৰে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
